– Так і пайшла з песняй па жыцці, – смяецца Галіна Іванаўна. – У школе была самай актыўнай удзельніцай мастацкай самадзейнасці: ні адно свята, ні адзін канцэрт без мяне не абыходзіліся. І потым, калі ўжо працавала на малочна-таварнай ферме ў саўгасе “Вітунічы”, паштальёнам у мясцовым паштовым аддзяленні, заўсёды знаходзіла час для рэпетыцый у Вітуніцкім Доме культуры. Успаміны пра гэтыя гады ў мяне вельмі цёплыя, прыемныя, радасныя: весела тады жылося.